1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 163 της 14/14 Δεκ. 1959 Περί μισθώσεως υπό του Δημοσίου τροχιοδρομικών γραμμών εκμεταλλευομένων μέχρι τούδε παρά της Η.Ε.Μ. Λαβόν υπ’ όψιν: 1.Ότι το μεσονύκτιον της 15ης Δεκ. 1959 η Ηλεκτρική Εταιρεία Μεταφορών (Η.Ε.Μ.), εις εκτέλεσιν των από 27.8.1959 και 5.2.1959 Συμβάσεων, μεταξύ του Δημοσίου και αυτής, των κυρωθεισών δια του Νόμ. 3954/1959, αποσύρεται από τας γραμμάς οδού Αριστείδου-Κολοκυνθούς, ΟμονοίαςΠετραλώνων, Ομονοίας-Ρουφ εν Αθήναις και Αγίου Βασιλείου-Παλαμηδίου, Αγίου Βασιλείου-Νέου Φαλήρου εν Πειραιεί, μη δεχομένη να συνεχίση την εκμετάλλευσιν τούτων. 2.Ότι, κατόπιν τούτου, παρίσταται αναγκαίον, όπως εξασφαλισθή η εξυπηρέτησις αύτη υπό του Κράτους μέχρις εγκαταστάσεως οριστικού αναδόχου. 3.Την υπ’ αριθ. Υ. 12516/18.11.59 εισήγησιν του επί των Συγκοινωνιών Υπουργού, αποφασίζει: Όπως από 16ης Δεκ. 1959 Α΄.Δια την εξυπηρέτησιν των γραμμών οδού Αριστείδου-Κολοκυνθούς, Ομονοίας-Πετραλώνων και Ομονοίας-Ρουφ εν Αθήναις: 1)Το Δημόσιον μισθώση παρά της Η.Ε.Μ. τα προσφερόμενα προς τούτο τροχιοδρομικά οχήματα, τον σταθμόν συντηρήσεως, και τας απαραιτήτους εναερίους και επιγείους γραμμάς. 2)Εξουσιοδοτείται ο Υφυπουργός Συγκοινωνιών όπως προέλθη εις την κατάρτισιν της οικείας συμβάσεως και υπογράψη το σχετικόν έγγραφον εν τω οποίω περιληφθήσονται οι κατά την κρίσιν του ενδεδειγμένοι όροι και συμφωνηθή ως μίσθωμα κατ’ ανώτατον όριον το ποσόν των 15.000 δραχμών ημερησίως. Το μισθωτήριον, ως και τα πάσης φύσεως έγγραφα τ’ αφορώντα την προσωρινήν εκμετάλλευσιν απαλλάσσονται παντός τέλους χαρτοσήμου, ως προς δε τας φορολογικάς και λοιπάς επιβαρύνσεις υπέρ αυτών εφαρμόζονται τα ισχύοντα επί της Η.Ε.Μ. 3.Εξουσιοδοτείται ο αυτός Υφυπουργός όπως την άσκησιν της ως άνω εκμεταλλεύσεως αναθέση εις τον Ο.Ε.Α.Σ., όστις θέλει τηρή ίδιον λογαριασμόν. Τριμελήν επιτροπή απαρτιζομένη εξ ενός ανωτέρου υπαλλήλου της Γενικής Διευθύνσεως Μεταφορών του Υπουργείου Συγκοινωνιών και Δημοσίων Έργων οριζομένου υπό του οικείου Υφυπουργού, του Διευθυντού του Ο.Ε.Α.Σ. και ενός εκπροσώπου του Ε.Τ.Μ.Ο.Α., προτεινομένου υπό τούτου, θέλει αποφασίζει αντί του Διοικητικού Συμβουλίου του Ο.Ε.Α.Σ. κατά την διαχείρισιν παντός θέματος αναγομένου εις την άνω εκμετάλλευσιν και την διακίνησιν του ως είρηται ειδικού λογαριασμού. Ως Πρόεδρος της επιτροπής ορίζεται εν των μελών υπό του Υφυπουργού Συγκοινωνιών. Δι’ ομοίας αποφάσεως καθορισθήσεται ο τρόπος την εν γένει ασκήσεως της ανατεθείσης εις τον Ο.Ε.Α.Σ. εκμεταλλεύσεως, η αποζημίωσις αυτού δια τας δαπάνας εις ας θέλει υποβληθή ως και η αποζημίωσις του απασχοληθησομένου εις ταύτην προσωπικού του. 4.Η άνω εκμετάλλευσις θα γίνεται δια λογαριασμόν του ΕΤΜΟΑ, επ’ ωφελεία του οποίου θα αχθή πάσα τυχόν μέλλουσα να προκύψη ωφέλεια και το οποίον αντιστοίχως θα βαρύνη πάσα τυχόν ζημία εκ ταύτης. 5)Ο αυτός Υφυπουργός εξουσιοδοτείται όπως προς άσκησιν της ανωτέρω υπηρεσίας εξυπηρετήσεως των εν λόγω γραμμών εγκρίνη την υπό του Ο.Ε.Α.Σ. πρόσληψιν του απαραιτήτου καταλλήλου προσωπικού εκ του απολυθησομένου υπό της Η.Ε.Μ. τοιούτου ή και άλλου επί συμβάσει Ιδιωτικού Δικαίου χρόνου ίσου προς τον χρόνον της υπό του Κράτους εξυπηρετήσεως των εν λόγω γραμμών. Η πρόσληψις κατά τ’ ανωτέρω δεν θίγει οπωσδήποτε τα εκ της απολύσεως παρά της Η.Ε.Μ. δικαιώματα του προσωπικού τούτου, τόσον έναντι της ΗΕΜ, όσον και έναντι του ΙΚΑ. Οι προσληφθησόμενοι προς εκτέλεσιν της άνω υπηρεσίας θα δικαιούνται κατ’ εξαίρεσιν της Νομοθεσίας περί Ι.Κ.Α., ταυτοχρόνου λήψεως συντάξεως παρά του Ι.Κ.Α. και επί πλέον αποδοχών, εφ’ όσον χρόνον θα διαρκή η παρά τη άνω εκμεταλλεύσει υπηρεσία τούτων. Τούτο αυτό, εφαρμόζεται και επί του προσωπικού της Η.Ε.Μ., όπερ θα επαναπροσληφθή παρ’ αυτής εκ του απολυθησομένου τοιούτου, προς εξυπηρέτησιν των θερμικών λεωφορείων μέχρις αντικαταστάσεως τούτων δι’ ηλεκτρικών λεωφορείων. (Μετά την σελ. 350(α) Σελ. 350,21 138-59 Κρατική εκμετάλλευση λεωφορειακών γραμμών 21.Ζ.ε.1 Β΄.Η εξυπηρέτησις των γραμμών Αγίου Βασιλείου-Παλαμηδίου και Αγίου Βασιλείου-Νέου Φαλήρου εν Πειραιεί θα εκτελήται δια των Ιδιωτικών Λεωφορείων κατά τα δι’ αποφάσεως του Υφυπουργού Συγκοινωνιών καθορισθησόμενα. Γ.Πάσα αναγκαία δια την εφαρμογήν της παρούσης λεπτομέρεια καθορισθήσεται δι’ αποφάσεως του Υφυπουργού Συγκοινωνιών. Εκδόσαν προς τούτο την παρούσαν υπ’ αριθ. 163 πράξίν του. 